  Анжелика Тихонова корреспондент 16-тӥ куартолэзе Якшур-Бӧдья ёросын «Мертты нюлэс» («Посади лес») огъяросси ӵектослэн тулыс акциез улсын 10 сюрс пужымъёс мерттозы. Ужрадэ пыриськыны Ижкарын улӥсьёсты ӧтё. Со сярысь ЭКА движенилэн Удмуртиысь «Мертты нюлэс» программаезлэн пресс-службаез ивортӥз. Пыриськисьёсты мерттӥськон интыозь Ижкарысь автобусъёсын нуозы. Мылкыд карисьёсты 8 час 45 минутлы Оружейникъёслы синпелет дорын возьмалозы. Озьы ик ас машинаосын но мыныны яра. Радъясьёс куазез чакласа дӥсяськыны, сьӧре резинка сапегъёс, перчаткиос, эм маскаос, тусьты-пуньы, кружка кутыны куро. Мерттӥськем бере пӧсь сиёнэн, чаен утялтозы. Мерттӥськонэ пыриськыны мылкыд карем сярысь 8-909-053-79-91 телефон номеръя яке  ивортоно. «Мертты нюлэс» ӵектослэн кивалтӥсез Елена Горохова писпуос мерттон тылпулэсь, нымы-кибыослэсь яке мукет инкуазь курадӟонъёслэсь бырем нюлэсъёслы юрттэт гинэ ӧвӧл шуыса пусйиз. Таӵе ӵектосъёс нырысь ик кулэ карын улӥсьёс нюлэсъёслэсь ненег луэмзэс мед тодозы но ас вылазы мед шӧдозы шуыса, кызьы соосты шонер утялтоно но утёно мед тодозы шуыса Елена Горохова, «Мертты нюлэс» ӵектослэн кивалтӥсезАкци борды волонтёр сямен итӥськон понна  анкета гожтоно. Бӧрысь радъясьёс мерттӥськонэ пыриськон сярысь ивортон келялозы. Пусъём, Удмуртия акцие 12-тӥзэ пыриське ини. Вить ар ӵоже элькунамы 100 сюрс пала пужымъёс, кызъёс, кедръёс но тыпыос мерттӥзы. Озьы, нюлэсъёсты Сюмси, Вавож ёросъёсын но Воткаын выльдӥзы.  Тодэ вайытом, Удмуртия нюлэсъёсты выльдонъя 10 устоосыз улосвылъёс пӧлы пыриз. Тегъёс: Мерлык Удмуртия нюлэс инкуазезутён писпуос Якшур-Бӧдья  